ai4bharat/Pralekha huggingface dataset:
صحت اور خاندانی بہبود کی وزارت
جننی سرکشا یوجنا
نئی دہلی، 7 فروری 2020، صحت اور کنبہ بہبود کے وزیر مملکت جناب اشونی کمار چوبے نے ایک سوال کے تحریری جواب میں آج لوک سبھا کو بتایا کہ جننی سرکشا یوجنا  پر پورے ملک میں عمل درآمد ہورہا ہے۔
دیہی اور شہری علاقوں میں مستحق استفادہ کنندگان کو دی گئی مالی امداد کی تفصیلات حسب ذیل ہیں:
|
|
زمرہ
|
|
دیہی علاقے 
|
|
شہری علاقے 
|
|
اہلیت
|
|
ادارہ جاتی زچگی کے لئے مالی امداد
|
|
کم کارکردگی کا مظاہرہ کرنے والی ریاستیں 
|
|
1400
|
|
1000
|
|
سرکاری/ تسلیم شدہ پرائیویٹ اسپتالوں میں زچگی کے لئے بلا امتیاز ، عمر اور بچوں کی تعداد کے تمام خواتین کے لئے دستیاب ہے
|
|
اعلی کارکردگی کا مظاہرہ کرنے والی ریاستیں 
|
|
700
|
|
600
|
|
سرکاری /تسلیم شدہ پرائیویٹ اسپتالوں میں زچگی کے لئے بلا امتیاز ، عمر اور بچوں کی تعداد کے صرف بی پی ایل/ ایس ٹی / ایس ٹی خواتین کے لئے دستیاب ہے
|
|
Financial Assistance for Home Delivery
|
|
کم کارکردگی کا مظاہرہ کرنے والی ریاستیں 
|
|
500
|
|
500
|
|
صرف ان بی پی ایل خواتین کے لئے دستیاب ہے جوبلا امتیاز ، عمر اور بچوں کی تعداد کے گھر پر ہی زچگی کو ترجیح دیتی ہیں۔
|
|
اعلی کارکردگی کا مظاہرہ کرنے والی ریاستیں 
|
|
500
|
|
500
گزشتہ تین برسوں کے دوران سال کے اعتبار سے مختص کی گئی رقم اور افراد کی تعداد، جنہوں نے اس سے استفادہ کیا ہے، کی تفصیلات حسب ذیل ہیں:
- گزشتہ تین برسوں کے دوران مذکورہ اسکیم کے لئے مختص کئے گئے فنڈ کی رقم حسب ذیل ہے۔
|
|
سال
|
|
کروڑ روپے میں
|
|
2016-17
|
|
1957.04
|
|
2017-18
|
|
1994.36
|
|
2018-19
|
|
1976.23
- گزشتہ تین برسوں کے دوران اس اسکیم سے استفادہ کرنے والے افراد کی تعداد ذیل میں درج ہے۔
|
|
سال
|
|
لاکھ روپے میں
|
|
2016-17
|
|
104.59
|
|
2017-18
|
|
110.21
|
|
2018-19
|
|
100.41
۔۔۔۔۔۔۔۔۔۔۔
م ن۔ ش س۔ن ا۔
U- 626
(Visitor Counter : 81
نائب صدر جمہوریہ ہند کا سکریٹریٹ
عارضی فوائد کے لیے ووٹ حاصل کرنے والی مقبول عام اسکیموں کا راستہ نہ اپنائیں، سیاسی پارٹیوں کو نائب صدر جمہوریہ ہند کا مشورہ
خدمات کی بہم رسانی کو بہتر بنانے کے لیے انتظامیہ، مقننہ اور عدلیہ میں اصلاحات درکار ہیں: نائب صدرجمہوریہ ہند
بھارت کو پارلیمانی جمہوریت کے معاملے میں ایک مثالی ملک بننا چاہیے
نائب صدر جمہوریہ ہند نے عوام سے گزارش کی ہے کہ وہ مثبت نظریہ اختیار کریں
نیلور میں میٹ اینڈ گریٹ پروگرام میں حاضرین سے خطاب
نایب صدرجمہوریہ ہند جناب ایم وینکیا نائیڈو نے کہا ہے کہ سیاسی پارٹیوں کو ملک کی اقتصادی نمو کو مہمیز کرنے کے لیے طویل المدت، مثبت پروگراموں کے ساتھ آگے آنا چاہیے نہ کہ عارضی فوائد کے لیے ووٹ حاصل کرنے کی غرض سے مقبول عام اسکیموں کا راستہ اپنانا چاہیے۔
نائب صدر جمہوریہ ہند کے رفقا اور خیرخواہان کی جانب سے نیلور، آندھراپردیش میں منعقدہ میٹ اینڈ گریٹ پروگرام میں ، جو ان کے اپنے عہدے پر رہتے ہوئے دو برس مکمل کرنے کے اعزاز میں منعقد کیا گیا تھا، جناب نائیڈو نے اظہار خیال کرتے ہوئے کہا کہ آزادی کے حصول کے 72 برسوں کے بعد بھی 18 سے 20 فیصد عوام خط افلاس سے نیچے زندگی بسر کرنے پر مجبور ہیں اور تقریبا 20 فیصد افراد خواندہ تک نہیں ہیں۔
نائب صدر جمہوریہ ہند نے سیاسی پارٹیوں کی جانب اشارہ کرتے ہوئے کہا کہ انہیں عوام کو بنیادی سہولتیں فراہم کرنے اور ان کی حالت بہتر بنانے پر توجہ مرکوز کرنی چاہیے۔ عمدگی کی حامل طبی اور تعلیمی سہولتیں فراہم کرنی چاہئیں، صنفی اور سماجی تفریق کا خاتمہ کرتے ہوئے شہری –دیہی فرق کو مٹانے کی کوشش کرنی چاہیے۔
جناب نائیڈو نے سیاسی پارٹیوں کو مشورہ دیا کہ وہ عوام الناس کی رائے عامہ کا احترام کرنا سیکھیں اور تحمل اور بردباری سے کام لیں۔ انہیں مخالفین کا احترام کرنا چاہیے اور مثبت پروگراموں کو کھلے ذہن سے قبول کرنا چاہیے۔ تشدد کا راستہ اپنا نامدمخالف پر ناجائز طریقے سے حملہ آور ہوناجمہوریت کے اصولوں کے منافی ہے۔
نائب صد رجمہوریہ ہند نے بھارتی پارلیمانی جمہوریت کو دنیا کے دیگر حصوں کے لیے ایک مثالی نمونہ بنانے کی غرض سے مقننہ ، انتظامیہ اور عدلیہ میں اصلاحات شروع کرنے کی تلقین کی۔ انہوں نے کہا کہ موثر حکمرانی فراہم کرنے، عدلیہ میں ہونے والی تاخیر کو ختم کرنے اور اس امر کو یقینی بنانے کی ضرورت ہے کہ مقننہ اور پارلیمنٹ کسی رکاوٹ یا تعطل کے بغیر کام کریں۔ اصل مقصد عوام کو بہتر خدمات کی بہم رسانی ہے۔
مختلف سطحوں پر انداز فکر، رجحانات، برتاؤ اور سلوک کے متعدد پہلوؤں میں تبدیلی لانے پر زور دیتے ہوئے جناب نائیڈو نے عوام سے کہا کہ وہ یکطرفہ اور منفی انداز فکر ترک کرکے مثبت اور تعمیری نظریہ اپنائیں۔ دنیا بھر میں بھارت کے تئیں ایک نئے جوش اور ایک نئی دلچسپی کے ماحول کی طرف اشارہ کرتے ہوئے نائب صدر جمہوریہ ہند نے اعتماد جتایا کہ بھارت کے عوام اگر تعمیری انداز میں کام کرنا شروع کردیں تودو عددی نمو کا حصول ممکن ہوسکتا ہے۔
آرٹیکل 370 کی منسوخی کا حوالہ دیتے ہوئے نائب صدر جمہوریہ ہند نے اسے جموں وکشمیر کو سیدھے اور سادے طریقے سے تسلیم کیا جانا قرار دیا۔ انہوں نے کہا کہ آرٹیکل 370 ایک آئینی تجویز تھی اور یہ ایک قومی نوعیت کا معاملہ تھا، نہ کہ سیاسی۔
داخلی امور کے وزیر مملکت جناب جی کشن ریڈی، آندھراپردیش کے آبپاشی کے وزیر جناب پی انل کمار یادو اور اراکین پارلیمنٹ جناب پربھاکر ریڈی اور جناب درگا پرساد، ایم ایل اے حضرات اور ایم ایل سی حضرات اور دیگر عمائدین بھی اس موقع پر موجود تھے۔
۔۔۔۔۔۔۔۔۔۔۔
م ن ۔ ت ع۔
U-3978
(Visitor Counter : 40
کوئلے کی وزارت
رہائش گاہوں کے ساتھ ساتھ زرعی کھیتوں کو سیلاب سے بچانے کے لیے
این ایل سی آئی ایل نے پروانار دریا کے راستے کا مستقل رخ موڑنے کا کام مکمل کیا
آبپاشی کے لیے پانی حاصل کرنے کے لیے کئی ایکڑ زمین کے لئے اضافی زرعی زمین
پروانار دریا کے راستے کو مستقل موڑ کا طویل عرصے سے زیر التوا اور اہم کام کل یعنی 21 اگست 2023 کو مکمل ہو گیا ہے۔ کل 12 کلومیٹر میں سے 10.5 کلومیٹر کا بڑا حصہ پہلے ہی مکمل ہو چکا ہے اور 26 جولائی 2023 سے، این ایل سی آئی ایل نے اپنا کام شروع کر دیا ہے۔ ابھی 1.5 کلومیٹر کا حصہ زیر التواء ہے۔
پروانار دریا کے راستے کی عارضی سیدھ مائن-2 کٹ فیس سے صرف 60 میٹر کے فاصلے پر ہے۔ اس پروانار دریا کو شمال مغربی اور جنوبی علاقوں سے 100 مربع کلومیٹر سے زیادہ کے طاس کے علاقے سے طوفانی پانی کو سنبھالنا پڑتا ہے۔ چونکہ اس علاقے میں متعدد دیہات شامل ہیں، اس لیے مسلسل اور شدید بارش کے دوران رہائش گاہوں کے ساتھ ساتھ زرعی کھیتوں کو سیلاب سے محفوظ رکھنا انتہائی اہمیت کا حامل ہو گیا ہے۔ کانوں کے آس پاس کے دیہاتوں کی حفاظت کی ذمہ داری کو قبول کرتے ہوئے، این ایل سی آئی ایل نے پروانار کے مستقل راستے کوموڑ کے کام کے ذریعے پانی کا مناسب اور مستقل راستہ فراہم کرنے کا اہم کام اٹھایا ہے۔
بارہ کلومیٹر کی کل لمبائی کے لیے پروانار کے مستقل راستے کے موڑ کے لیے شامل تخمینی رقبہ 18 ہیکٹر ہے۔ پہلے ہی کئی ایکڑ زمینوں کو سیراب کیا جا رہا ہے جس سے پروانار دریا کے پانی کو این ایل سی آئی ایل کانوں کے ذریعے سال بھر چھوڑا جا رہا ہے۔ موجودہ پاراونر کے مستقل دریا کے راستے کے شروع ہونے سے، زرعی زمینوں کی اضافی حد تک اب کئی ایکڑ تک آبپاشی کے لیے پانی حاصل ہو جائے گا۔ نیز، پروانار دریا میں پانی کا مسلسل ذریعہ زمینی پانی کی دستیابی کو بڑھانے میں مدد کرے گا۔
شمال مشرقی ریاستوں کی ترقی کی وزارت
شمال مشرقی خطے کی ترقی کے وزیر نے گجرات کے مادھو پور میلے کی تیاریوں کا جائزہ لیا
ڈاکٹر جتیندر سنگھ نے این ای سی کے 30 فی صد بجٹ کو نئے پروجیکٹوں کے لئے مخصوص کرنے کے مرکزی کابینہ کے فیصلے کا خیر مقدم کیا ۔ یہ پروجیکٹ محروم علاقوں اور سماج کے نظر انداز کئے گئے طبقوں کی ترقی پر مرکوز ہوں گے
نئی دہلی، 29 جنوری / شمال مشرقی علاقے کی ترقی کے مرکزی وزیرِ مملکت  ، وزیر اعظم کے دفتر میں وزیر مملکت ، عملے ، عوامی شکایات اور پنشن نیز ایٹمی توانائی اور خلاء کے وزیر مملکت ڈاکٹر جتیندر سنگھ نے آج یہاں حکومتِ گجرات کے سینئر افسران کی اعلیٰ سطح کی ایک میٹنگ کی صدارت کی ، جس کامقصد گجرات کے آنے والے مادھو پور میلے کی تیاریوں کا جائزہ لینا تھا ۔ شمال مشرقی خطے کی ترقی کی وزارت کے سکریٹری ڈاکٹر اندر جیت سنگھ ، شمال مشرقی کونسل  کے سکریٹری جناب کے موزیز چلائی اور این ای سی کے سینئر افسران کے علاوہ ، اروناچل پردیش ، آسام اور منی پور کے ریزیڈنٹ کمشنروں / نمائندوں نے بھی میٹنگ میں شرکت کی ۔
ڈاکٹر جتیندر سنگھ نے افسران کو ہدایت کی کہ کلچرل پرفارمننس ، کرافٹ ڈسپلے اور کھانوں کے تہوار ، جن کا تعلق شمال مشرقی خطے سے ہے ، انہیں گجرات کے بڑے شہروں میں ، جن میں احمد آباد بھی شامل ہے ، اجاگر کیا جانا چاہیئے تاکہ مقامی آبادی میں بڑے پیمانے پر دلچسپی پیدا ہو سکے ۔ انہوں نے کہا کہ وزیر اعظم جناب نریندر مودی کے اعلان کردہ ایک بھارت – شریشٹھ بھارت کے تحت مادھو پور میلہ گجرات کو شمال مشرق کے ساتھ ثقافتی طور پر متحد کرے گا ۔
مادھو پور گھید کا سالانہ میلہ پور بندر ضلعے میں ہوتا ہے اور اِس سال یہ میلہ رام نومی کے تہوار کے ایک دن بعد 2 اپریل کو منعقد ہو گا ۔ مادھو پور میلے میں شمال مشرقی خطے کی 8 ریاستیں بڑے پیمانے پر شرکت کریں گی ۔
مادھو پور گھید ، جو ایک چھوٹا لیکن ثقافتی طور پر اہم گاؤں ہے ، وہ جگہ ہے ، جہاں لوک کہانی کے مطابق بھگوان کرشن نے بھیشماکا بادشاہ کی بیٹی رکمنی سے شادی کی تھی ۔ مادھو پور ساحلِ سمندر پر واقع ہے ، جو پور بندر سے قریب ہے ۔ 15 ویں صدی کا مادھو رائے مندر بھی اسی جگہ موجود ہے ۔
اس میلے کو ثقافتی میلے کے طور پر یاد کیا جاتا ہے ، جو ہر سال رام نومی کے آغاز سے شروع ہوتا ہے ۔ ایک رَتھ ، جو پھولوں سے بنا ہوا ہوتا ہے ، بھگوان کرشن کی مورتی کو لے کر گاؤں سے گزرتا ہے اور یہ تقریبات پانچ دن تک جاری رہتی ہیں ۔
بعد میں ڈاکٹر جتیندر سنگھ نے شمال مشرقی خطے کی وزارت کی ایک جائزہ میٹنگ لی ۔ انہیں این ای سی اور شمال مشرقی خطے کی ترقی کی وزارت کی مختلف اسکیموں کے تحت مختلف ریاستوں میں فنڈ کے استعمال کی پیش رفت کے بارے میں آگاہ کیا گیا ۔ اس میں خاص توجہ منی پور پر دی گئی ۔ اس کے علاوہ ، آسام کے دیما ہساؤ ضلعے میں ایک بیمبو انڈسٹریل پارک کے قیام کا منصوبہ بھی ہے ۔
میٹنگ کے دوران ڈاکٹر جتیندر سنگھ نے ، جو این ای سی کے نائب چیئرمین بھی ہیں ، مرکزی کابینہ کے آج کے اِس فیصلے کو سراہا کہ این ای سی کے لئے مختص رقم کا 30 فی صد حصہ محروم علاقوں ، سماج کے اب تک نظر انداز کئے گئے طبقوں اور ابھرنے والے ترجیحی سیکٹروں کی ترقی کے لئےمختص کیا جائے ۔ انہوں نے وزیر اعظم جناب نریندر مودی اورمرکزی وزیر داخلہ جناب امت شاہ کا شکریہ ادا کیا ، جو این ای سی کے چیئرمین بھی ہیں ۔
اس موقع پر ڈاکٹر جتیندر سنگھ نے ڈیسائفر نارتھ ایسٹ کوئز مقابلہ جیتنے والوں کو سرٹیفکیٹ اور نقد انعام بھی تقسیم کئے ۔
۔ ۔ ۔
U. No. 418
(Visitor Counter : 47
وزارت اطلاعات ونشریات
خوشحال زندگی گزارنے کے لئے ہر شخص کو سہارے کی ضرورت ہوتی ہے: اِفّی 53 فلم ‘ٹانک’
‘ٹانک’ فلم بزرگوں کے خوابوں کو تعبیر آشنا کرنے میں اُن کی مدد کرنے کا عہد لیتی ہے : ہدایت کار اویجیت سین اور اداکار دیو
‘‘فلم بہت زیادہ حفاظت اور بہت زیادہ تشویش کرنے والی آج کی نسل کو دکھاتی ہے ‘جو اپنے والدین کی ضرورتوں کو نظر انداز کرتی ہے’’
‘‘ہرفلم ساز کی یہ دلی خواہش ہوتی ہے کہ اُس کی فلم خواہ ایک ہی دن کے لئے ‘بڑے پردے پر دکھائی جائے’’
بہت زیادہ اختیار جتانے والا اور بہت زیادہ روک ٹوک کرنے والا ایک بیٹا اپنے بزرگ باپ پر پابندی لگانے کی کوشش کرتا ہے۔ اس کا ماننا ہے کہ وہ جوبھی کر رہا ہے، اس کے باپ کے لئے وہی سب سے اچھا ہے۔ اُدھر اس کے باپ اپنے ادھورے خوابوں کو پورا کرنا چاہتے ہیں، جس کے لئے انہیں ‘ٹانک’ یعنی خوشحال زندگی جینے کے سہارے کے طور پر ایک دوا کی ضرورت ہوتی ہے۔ بزرگ باپ کہتے ہیں کہ ‘اگر زندگی میں ٹانک ہو تو آپ دنیا کو فتح کرسکتے ہیں’’۔
53ویں ہند بین الاقوامی فلمی فیسٹول  کے ہندوستانی پیناروما باب میں دکھائی گئی بنگالی فیچر فلم ‘ٹانک’ میں ہیرو کو علامتی طور پر ‘ٹانک’ نام دیا گیا ہے، کیونکہ وہ بزرگ شخص کو ان کی مرضی کے مطابق لطف سے بھر پور زندگی گزارنے کے لئے مدد اور اعتماد فراہم کرتا ہے۔
گوا میں آج افی ٹیبل سیشن کو خطاب کرتے ہوئے ایف ٹی آئی آئی کے سابق اکیڈمک انچارج ، ایس آر ایف ٹی آئی گریجویٹ اور ہدایت کار اویجیت سین نے کہا کہ فلم کا بنیادی موضوع ہے کہ خوش حال زندگی گزارنے کے لئے ہر شخص کو سہارے کی ضرورت ہوتی ہے اور وہ اسے ایک دلکش عنوان دینا چاہتا ہے، جو واضح لفظوں میں موضوع کو ظاہر کرتا ہے۔ اس لئے انہوں نے فلم کے لئے ‘ٹانک’ عنوان کا انتخاب کیا۔
ٹانک کا اہم رول ادا کرنے والے ادا کار دیو جی افی ٹیبل ٹاک انٹریکشن میں شا مل ہوئے۔ دیو کا ماننا ہے کہ یہ فلم انسانی رشتوں پر مبنی ہے۔ انہوں نے کہا ‘‘یہ فلم بہت زیادہ تحفظ اور بہت زیادہ تشویش کرنے والی آج کی نسل کو دکھاتی ہے، جو اپنے والدین کی خواہشات ، خوابوں اور تصورات کو نظر انداز کرتی ہے’’۔
ادا کار دیو نے مطلع کیا کہ پچھلے سال وبا کے بعد کی مدت میں سنیما گھروں میں اپنی فلم مسلسل 111 دن دکھائی گئی - وبا کے بعد کے دنوں میں یہ کمال بہت کم فلموں نے دکھایا ہے۔
‘ٹانک’ ٹیم نے کہا کہ وہ افی میں اپنی فلم کی نمائش پر خود کو خوش قسمت محسوس کر رہے ہیں، کیونکہ اس پلیٹ فارم پر متعدد عظیم لوگوں کی فلمیں دکھائی جاتی ہیں۔
فلم میڈیا کے بارے میں اپنے خیالات کا اظہار کرتے ہوئے دیو نے کہا کہ حالانکہ او ٹی ٹی ہندوستانی علاقائی سنیما کو بین الاقوامی ناظرین تک لے گیا ہے۔ لیکن ہر فلم ساز کی یہ دلی خواہش ہوتی ہے کہ اس کی فلم بڑے پردے پر دکھائی جائے، بھلے ہی ایک دن کے لئے ہی ۔ ‘‘سنیما 72 ایم ایم کے لئے بنا ہے، سنیما بڑے پردے کے لئے بنا ہے’’۔
فیچر فلم ‘ٹانک’ کے بارے میں
جلدھر سین سبکدوش ہو چکے ہیں اور اپنی زندگی کی 70 ویں دہائی میں پہنچ چکے ہیں۔ وہ اپنی بیوی ، بیٹے ، بہو اور پوتی کے ساتھ رہتے ہیں۔ ان کے بیٹے کا بہت زیادہ اختیار جمانے اور بہت زیادہ روک ٹوک کرنے کا رویہ ہے۔ ان کے خاندان میں ٹکراؤ پیدا کرتا ہے۔ جلدھر بین الاقوامی سفر پر جانے کا منصوبہ بناتے ہیں اور ان کی ملاقات ٹانک نام کے ایک ٹریول ایجنٹ سے ہوتی ہے۔ جو آگے چل کر ان کی زندگی میں معجزہ لانے کا سبب بنتا ہے۔ اپنا غیر ملکی سفر رد ہوجانے پر بزرگ جوڑا اپنے بیٹے کو بتائے بغیر دارجلنگ جانے کا منصوبہ بناتا ہے۔ لیکن وہاں جلدھر بیمار ہوجاتے ہیں۔
۰۰۰۰۰۰۰۰

U-13030
(Visitor Counter : 167
بہت چھوٹی، چھوٹی اور درمیانی صنعتوں کی وزارت
بہت چھوٹی ، چھوٹی اوردرمیانہ درجے کی صنعتوں  میں ماحولیات کے لئے سازگارٹکنالوجی
بہت چھوٹی ، چھوٹی اوردرمیانہ درجے کی صنعتوں  کے وزیر مملکت بھانو پرتاپ سنگھ ورما نے آج لوک سبھا میں ایک تحریری جواب میں اطلاع فراہم کی کہ بہت چھوٹی ، چھوٹی اور درمیانہ درجے کی صنعتوں صنعتوں کی وزارت ایم ایس ایم ای چیمپئنز اسکیم کو نافذ کر رہی ہے تاکہ ایم ایس ایم ایز کو غیر ملکی منڈیوں میں مسابقتی بنانے کے لیے ان کی مسابقت کو بڑھایا جا سکے۔ ایم ایس ایم ای پائیدار  سرٹیفکیشن اسکیم ایم ایس ایم ای چیمپئنز اسکیم کے تحت ایک جزو ہے جو صفراثرات والے حل /آلودگی کنٹرول کے اقدامات/کلینر ٹیکنالوجی کی طرف بڑھنے کے لیے ٹیکنالوجی کو اپ گریڈ کرنے کے لیے مالی مدد فراہم کرتی ہے۔
بہت چھوٹی ، چھوٹی اوردرمیانہ درجے کی صنعتوں  کی وزارت نے ایم ایس ایم ایز میں جدت طرازی اورصنعت کاری کو فروغ دینے کے لیے متعدد اقدامات کیے ہیں۔ ان میں ایم ایس ایم ایز اختراعی اسکیم، صنعت کاری اورہنرمندی ترقیاتی پروگرام  اور وزیر اعظم کا روزگارپیداکرنے کا پروگرام  شامل ہیں تاکہ ملک میں ایم ایس ایم ایز کی خود روزگار یا صنعت کاری کے ذریعے مزید روزگار پیدا کیا جا سکے۔
صحت اور خاندانی بہبود کی وزارت
کیرالہ کی وزیر صحت محترمہ کے شیلجا نے مرکزی وزیر صحت ڈاکٹر ہرش وردھن سے ملاقات کی
کیرالہ کو نیپاہ وائرس سے ہونے والی بیماریوں میں تمام طرح کی مدد فراہم کرنے کی یقین دہانی کرائی؛ میں صورتحال کا پابندی سے جائزہ لے رہا ہوں:ڈاکٹر ہرش وردھن
نئی دہلی؍07جون2019؍کیرالہ کی وزیر صحت محترمہ کے شیلجا نے آج یہاں صحت اور خاندانی بہبود کے وزیر صحت ڈاکٹر ہرش وردھن سے ملاقات کی۔ انہوں نے ریاست میں نیپاہ وائرس امراض کی روک تھام اور اس سے متعلق انتظام کی تیاریوں اور صورتحال پر تبادلہ خیال کیا۔ مرکزی وزیر صحت پابندی سے ریاست میں مذکورہ امراض کی صورتحال پرنظر رکھے ہوئے ہیں اور مسلسل جائزہ لے رہے ہیں۔ انہوں نے کیرالہ کی وزیر صحت کو اس سلسلے میں مرکزی حکومت کی جانب سے تمام طرح کی امداد بہم پہنچانے کی یقین دہانی کرائی۔
وزارت صحت اور آئی سی ایم آر سے ماہرین کی ٹیمیں پہلے ہی کیرالہ پہنچ چکی ہیں اور ریاست کی این وی ڈی کی جانچ اور مینجمنٹ میں پورا تعاون دے رہی ہے۔
نیپاہ وائرس سے متاثرہ ایک معاملے کی حالت ابھی مستحکم ہے۔ کوئی نئے معاملے سامنے نہیں آئے ہیں۔ اس سے پہلے سات مشتبہ معاملوں کو نیگیٹیو قرار دےدیا گیا ہے۔
م ن۔ش ت۔ن ع
U: 2341
(Visitor Counter : 58
عملے، عوامی شکایات اور پنشن کی وزارت
پنشن اور پنشن یافتگان کی بہبود کے محکمے کےمقاصد حاصل کرنے کے لیے تیسری خصوصی مہم پورے زور شور سے جاری
محکمے نے مرکزی حکومت کے پنشن یافتگان کی ایسوسی ایشنوں اور ان کی منسلک ایسوسی ایشنوں کے ذریعے پورے ملک میں صفائی ستھرائی کے 50 سے زیادہ مقامات کو نشانزد کیا
پنشن یافتگان کے لیے، زندگی کو مزید آسان بنانے کے لیے ، ضابطوں میں نرمی پر خصوصی توجہ
پنشن اور پنشن یافتگان کی بہبود کا محکمہ ، پورے ملک میں مرکزی سرکار کے پنشن یافتگان کی ایسوسی ایشنوں کے ذریعے ، محکمے کے اندر تیسری خصوصی مہم چلا رہا ہے۔ یہ مہم اپنے عرصےکےدوران صفائی ستھرائی کے لیے مقرر کیے جانے والے مقاصد کو طے کرنے کے مقصد سے 15 ستمبر 2023 سے ابتدائی دور کے طور پر شروع کی گئی تھی۔ اصل مہم 2 اکتوبر، 2023 کو شروع کی گئی ہے اور یہ 31 اکتوبر 2023 تک جاری رہے گی۔ مہم کا مقصد زیر التوا کاموں کو کم سے کم کرنا، صفائی ستھرائی کو ادارہ جاتی شکل دینا۔ اندرونی کام کاج پر نظر رکھنے کے نظام کو مستحکم کرنا اور ریکارڈ کے بندوبست میں بہتری لانا ہے۔
خصوصی مہم کے تیاری کےمرحلے کے شروع ہونے سے لے کر اب تک محکمے اور مرکزی سرکار کے پنشن یافتگان کی ایسوسی ایشنوں نے پورے ملک میں صفائی ستھرائی کے لیے 50 مقامات کو نشان زد کیا ہے۔ تیسری خصوصی مہم کے تیاری کے مرحلےمیں ایڈیشنل سکریٹری  ڈی او پی پی ڈبلیو نے دفتر کے احاطے میں صفائی ستھرائی کے سبھی مقامات کو نشانزد کیا اور سبھی سینئر افسران کو ہدایت دی کہ وہ اِس مہم کی مدت کے دوران ان مقاصد کو حاصل کرنے کی ہر ممکن کوشش کریں۔ ’’ایک تاریخ، ایک گھنٹہ‘‘ ایک قومی سطح کے ’’سوچھتا ہی سیوا‘‘ پروگرام کے حصے کےطور پر مرکزی وزیر مملکت  ڈاکٹر جتیندر سنگھ نے سکریٹری  جناب وی سری نواس اور ڈی پی پی ڈبلیو کے سبھی افسران کے ساتھ شرمدان میں حصہ لیا اور نئی دلی میں نیتی مارگ پر واقع نہرو پارک میں پودے لگائے۔ انتظامی اصلاحات اور عوامی شکایات کا محکمہ اس خصوصی ٹیم کے کام کاج او راس کی پیش رفت پر قریبی نظر رکھ رہا ہے۔ اُس نے کے ایس سی پی ڈی ایم پورٹل پر اس کام کی تازہ جانکاری فراہم کی۔
ان مقاصد کو طے کرنے میں ابھی تک بڑی کامیابی ملی ہے ۔ اس سال محکمے نے 5000 عوامی شکایات اور 600 عوامی شکایات سےمتعلق اپیلوں کے نمٹانےکا نشانہ مقرر کیا ہے۔ مہم کے دوران جائزےکےلیے 1358 فائلوں کو نشان زد کیا گیا ہے اور 883 الیکٹرانک فائلوں کو بھی ، بند کرنے کا فیصلہ کیا ہے۔ محکمے کے سرکاری میڈیا ہینڈل نے ایکس پر  50 سے زیادہ ٹوئیٹ پوسٹ کیے ہیں۔ جس کا مقصد مہم سے متعلق اور زیادہ بیداری پیدا کرنا ہے۔ محکمے کی طرف سے ان مقررہ نشانوں کو حاصل کرنے کےلیے یہ مہم پورے زور شور سے جاری ہے۔
وزیراعظم کا دفتر
وزیر اعظم نے ہاتھیوں کے عالمی دن کے موقع پر ہاتھیوں کے تحفظ کے ماہرین کی کوششوں کی تعریف کی
گزشتہ آٹھ برسوں میں ہاتھیوں کی تعداد میں قابل قدر اضافے پر وزیر اعظم نے خوشی کا اظہار کیا
وزیر اعظم جناب نریندر مودی نے ہاتھیوں کے عالمی دن کے موقع پر ہاتھیوں کے تحفظ کے ماہرین کی کوششوں کی تعریف کی ہے۔ وزیراعظم نے گزشتہ 8 سالوں میں ہاتھیوں کے ذخائر کی تعداد میں اضافے پر بھی خوشی کا اظہار کیا۔
سلسلہ وارٹوئیٹس میں وزیر اعظم نے کہا؛
‘‘ ہاتھی کے عالمی دن کے موقع پر ، میں ہاتھی کی حفاظت کے لیے اپنے عزم کا اعادہ کرتا ہوں۔ آپ کو یہ جان کر خوشی ہوگی کہ ہندوستان تمام ایشیائی ہاتھیوں میں سے تقریباً 60 فیصد کاگھرہے ۔ گزشتہ 8 سالوں میں ہاتھیوں کے ذخائر کی تعداد میں اضافہ ہوا ہے۔ میں ہاتھیوں کی حفاظت میں شامل تمام لوگوں کی بھی تعریف کرتا ہوں۔’’
‘‘ہاتھیوں کے تحفظ میں کامیابیوں کو ہندوستان میں انسان -جانور کی کشمکش کو کم کرنے، اور ماحولیاتی شعور کو آگے بڑھانے میں مقامی برادریوں اور ان کی روایتی حکمت کو مربوط کرنے کے لیے جاری وسیع تر کوششوں کے تناظر میں دیکھا جانا چاہیے۔’’
وزارت خزانہ
6.90فیصد سرکاری اسٹاک 2019 کی دوبارہ ادائیگی
نئی دہلی،14؍جون،6.90فیصد سرکاری اسٹاک کے تحت واجب الادا بیلنس 12 جولائی 2019 کو قابل ادا ہے۔۔مذکورہ بالا تاریخ کے بعد اس رقم پر کوئی سود نہیں لگے گا۔ 12 جولائی 2019 کو نیگوشی ایبل انسٹرومنٹ ایکٹ 1881 کے تحت کسی ریاستی حکومت کے ذریعے تعطیل کا دن قرار دیئے جانے کی صورت میں مذکورہ ریاست میں کام کے پچھلے دن پے انگ دفاتر میں رقم کی ادائیگی کرنی ہوگی۔
حکومت کے تمسکات کے ضوابط 2007 کے ذیلی ضابطے 24  اور 24  کے مطابق سرکاری تمسکات کے رجسٹرڈ ہولڈروں کو سبسیڈری جنرل لیجر یا سبسیڈری جنرل لیجر کے کھاتے کے عنصر یا اسٹاک سرٹیفکٹ کی شکل میں رکھنے والے میچوریٹی کی ادائیگی ، ان کے بینک کھاتے یا کریڈٹ یا اس بینک کے کھاتے دار کے کھاتے میں الیکٹرانک بینکنگ کے ذریعے رقم کے حصول کی صلاحیت ہے، ان میں وہ رقم جمع کرادی جائے گی۔ تمسکات کے معاملے میں ادائیگی کی غرض سے اصل سبسکرائبر یا ایسے سرکاری تمسکات کے ہولڈروں کو اپنے بینک کھاتے میں پیشگی متعلقہ تفصیلات جمع کرانی ہوں گی۔
تاہم بینک کھاتے کی متعلقہ تفصیلات ؍ الیکٹرانک ذریعے سے فنڈ کے وصول کرنے کی اجازت کی غیر موجودگی میں مقررہ تاریخ کو قرض کی ادائیگی کی سہولت بہم پہنچانے کی غرض سے اسٹاک ہولڈروں کو رقم کی ادائیگی کی مقررہ تاریخ سے 20 دن قبل ہی پبلک ڈیبٹ آفسز ، ٹریژ ریز  ؍ سب- ٹریژریز  اور اسٹیٹ بینک آف انڈیا  کی شاخوں میں  ، ضمانت کی رقم ادا کرنی ہوگی۔
رقم کی ادائیگی کی ریسیونگ کے طریقہ کار کی مکمل تفصیلات کسی بھی مذکورہ بالا پے اینگ دفاتر سے حاصل کی جاسکتی ہیں۔
۔۔۔۔۔۔۔۔۔۔۔۔۔۔۔
U-2462
(Visitor Counter : 37
اقلیتی امور کی وزارتت
اقلیتی برادریوں کے لئے میٹرک سے پہلے اور میٹرک کے بعد کے وظائف
نئی دلّی ،20 دسمبر/اقلیتی امور کی وزارت 6 نوٹیفائیڈ اقلیتی برادریوں یعنی بودھ ، عیسائی ، جین ، مسلمان ، پارسی اور سکھ کے کمزور طبقات سے تعلق رکھنے والے طلباء کو تعلیمی طور پر با اختیار بنانے کے مقصد سے میٹرک سے پہلے اور میٹرک کے بعد وظیفے کی اسکیمیں نافذ کرتی ہے ۔ یہ اسکیمیں ملک کی تمام ریاستوں / مرکز کے زیر انتظام علاقوں میں نافذ کی جاتی ہیں ۔ 15-2014 ء سے 5.1کروڑ وظائف نیشنل اسکالر شپ پورٹل  اور فوائد کی براہ راست منتقلی  کے ذریعہ فراہم کئے گئے ہیں ، جن میں فیض پانے والوں میں 52 فی صد خواتین ہیں ۔
مذکورہ بالا اسکیموں کے لئے پچھلے تین برسوں کے دوران مختص کئے گئے اور جاری کئے گئے بجٹ کی تفصیلات مندرجہ ذیل ہیں :
|
|
سال
|
|
مختص کردہ بجٹ

|
|
جاری کردہ بجٹ

|
|
19-2018 ء سے 21-2020 ء
|
|
5253.31
|
|
5123.04
ریاستوں / مرکز کے زیر انتظام علاقوں سے اقلیتی امور کی وزارت کو مذکورہ اسکیم کے تحت موصول ہونے والی درخواستوں کی تعداد کی تفصیلات :
-
|
|
سال
|
|
تصدیق شدہ درخواستوں کی تعداد
|
|
منظورہ شدہ درخواستوں کی تعدا
|
|
2018-19 ء سے
2020-21ء
|
|
2,53,77,535
|
|
1,85,79,34521-2020 ء کے وظیفوں کی تقسیم 22-2021 ء میں جاری ہے ۔اعداد و شمار میں ، وہ فیض پانے والے بھی شامل ہیں ، جو 22-2021 ء کے لئے وظیفہ حاصل کریں گے اور اس کے لئے بجٹ جاری کر دیا گیا ہے ۔
مذکورہ بالا معلومات اقلیتی امور کے مرکزی وزیر جناب مختار عباس نقوی نے آج راجیہ سبھا میں ایک سوال کے تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 14548
(Visitor Counter : 83
صحت اور خاندانی بہبود کی وزارت
ٹیکہ کاری کے قومی دن کی تاریخ میں تبدیلی کرکے31 جنوری 2021ء کی گئی
صدر جمہوریہ ہند این آئی ڈی کا آغاز 30 جنوری 2021ء کو کریں گے
کووڈ-19 ٹیکہ کاری کی ملک گیر مہم کا آغاز وزیر اعظم جناب نریندر مودی 16 جنوری 2021ء کو کریں گے۔
دنیا کے اس سب سے بڑے ٹیکہ کاری کے کام کے تناظر میں ، صحت اور خاندانہ بہبود کی وزارت نے، صدر جمہوریہ ہند کے دفتر کے ساتھ صلاح ومشورے کے بعد فیصلہ کیا ہے کہ پولیو دوا پلانے کے دن کی تاریخ 31 جنوری2021ء  کردی جائے ، جسے ٹیکہ کاری کا قومی دن  یا ‘‘پولیو رویوار’’ بھی کہا جاتا ہے۔
صدر جمہوریہ، قومی ٹیکہ کاری دن کا آغاز 30 جنوری 2021ء کی شام کو راشٹرپتی بھون میں دوپہر 11 بج کر 45 منٹ پر بچوں کو پولیو کی دوا پلا کرکریں گے۔
یہ فیصلہ صحت کی وزارت کی بیان کردہ پالیسی کو نظر میں رکھتے ہوئے کیا گیا ہے، تاکہ اس بات کی یقین دہانی کرائی جاسکے کہ کووڈ صحت خدمات اور غیر کووڈ لازمی صحت خدمات ، ایک دوسرے پر اثر انداز ہوئے بغیر ، تال میل کے ساتھ جاری رہیں۔
وزارت سیاحت
وزارت سیاحت نے سیاحوں کی معاونت کرنے والوں اور گائڈوں کی ملک گیر سطح پر تربیت کے لئے انکریڈیبل انڈیا ٹورسٹ فیسیلیٹیٹر اور انکریڈیبل انڈیا ٹورسٹ گائیڈ سرٹیفکیشن پروگرام متعارف کرایا ہے۔ جناب پرہلاد سنگھ پٹیل
وزارت سیاحت حکومت ہند نے انکریڈیبل انڈیا ٹورزم فیسیلیٹیٹر اور انکریڈیبل انڈیا ٹورسٹ گائیڈ سرٹیفکیشن پروگرام شروع کیا ہے۔ جو ایک ڈیجیٹل پہل ہے، جس کامقصد ہے ایک خاص نوعیت کا آن لائن لرننگ پلیٹ فارم تیار کیاجائے تاکہ ملک بھر میں تربیت یافتہ اور پیشہ ور سیاحوں کی معاونت کرنےو الوں اور ٹورسٹ گائڈوں کی ایک تعداد تیار کی ہے اس میں وہ علاقے بھی شامل کئے گئے ہیں جو سیاحت کے نقطہ نظر سے اہم ہے، اس سرٹیفکیشن پروگرام سے امیدوار کہیں بھی رہ کر آن لائن تربیت حاصل کرسکتے ہیں۔یہاں تک کہ وہ اپنے گھروں سے بھی اس سے استفادہ کرسکتے ہیں۔ سیاحت کہ نقطہ نظر سے مقامات اور یادگاروں کی جانب توجہ مبذول کرانے کے لئے تربیت یافتہ گائیڈ اور سیاحوں کی معاونت کرنے والے افراد کی اس لئے بھی زیادہ ضرورت ہے تاکہ وہ ایک مخصوص مقام کے حوالے سے نہ صرف تمام طرح کی تاریخی اور ثقافتی معلومات رکھیں بلکہ سیاحوں کے ساتھ بھی اپنی معلومات کو شیئر کرسکیں۔یہ پروگرام 2020-1-1 سے آن لائن دستیاب ہے۔
یہ معلومات آج راجیہ سبھا میں سیاحت و ثقافت کے وزیرمملکت جناب پرہلاد سنگھ پٹیل نے اپنے ایک تحریری جواب میں دی۔